125 
sagde han til mig i en ynkelig Tone, at jeg kunde jo se, at 
det vilde være umuligt for ham at løsne den. Mig anvistes der 
Plads paa et Skind paa Gulvet, hvor der var kjøligst at sidde, 
medens alle de øvrige efterhaanden krøb op paa Brixene. Der- 
efter slukkedes Lamperne, først den, der var længst tilvenstre 
for Angekok'en, derefter den næste i Rækken, saa at den længst 
tilhøjre slukkedes sidst. 
Strax paakaldtes Aanderne ved Raabene: «(oil goi goi goi!» 
— snart af een Stemme, snart af flere, snart fra den ene Kant 
af Huset, snart fra den anden. Under dette pustede, stønnede 
og sukkede Angekok'en stærkt. Pludselig begyndte Vandskindet 
for Indgangen at rasle som bevæget af en stærk Vind. Trom- 
men begyndte at røres, først langsomt, men efterhaanden hur- 
tigere. Nu fulgte der Støj og Larm af alle Slags: raslende, 
susende, klaprende Lyd, snart som paa Maskinværksteder, snart 
som af Lokomotiver og snart som af store flyvende Væsener. 
Under den forfærdeligste Larm rystedes undertiden Brix og 
Vindueskarm. Snart hørte man Angekok'en, liggende under for 
en svær Overmagt, stønnende, klagende, skrigende, hvinende, 
hviskende; snart hørte man Aander, af hvilke nogle havde grove, 
andre spæde, andre læspende eller pibende Stemmer. Ofte 
hørtes en djævelsk, skrattende og haanende Latter. Stemmerne 
lode snart ovenfra, snart under Jorden, snart i den ene Ende af 
Huset, snart i den anden, snart udenfor Huset eller i Husgangen. 
Raab af: «hoi! hoi! hoi!» tabte sig som i den fjerneste Afgrund. 
Med en umaadelig Færdighed brugtes Trommen, ofte gaaende 
rundt i Huset, og især dvælende over mit Hoved. Til Trommen 
lød ofte Sang, der af og til var dæmpet, som om den kom 
fra Underverdenen. Smuk Kvindesang hørtes undertiden fra 
Baggrunden. Efter en øredøvende, klapprende, raslende og 
susende Larm blev det pludselig ganske stille, og nu kom det 
frygtede Uhyre, Amortortok, ind. Det har, som omtalt, sorte 
Arme, og hvem det kommer til at røre ved, -bliver sort og maa 
dø. Det gik med tunge Skridt omkring i Huset og paa Brixen 
